Source: https://newsellada.gr/oaed-2019-epimorfosi-anergon-to-poso-pliromis/
Timestamp: 2019-11-15 21:34:42+00:00
Document Index: 31111510

Matched Legal Cases: ['ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

ΟΑΕΔ 2019: Επιμόρφωση ανέργων - Το ποσό πληρωμής - newsellada.gr
ΟΑΕΔ 2019: Επιμόρφωση ανέργων – Το ποσό πληρωμής
02/07/2019 | 18:3202/07/2019 | 16:33
ΟΑΕΔ 2019: Ένα σημαντικό πρόγραμμα για την απασχόληση ανέργων ηλικίας 30 -45 ετών προωθεί το υπ. Εργασίας.
Όπως αναφέρεται στην περίληψη του προγράμματος, «η Επιτελική Δομή ΕΣΠΑ Υπουργείου Εργασίας, Κοινωνικής Ασφάλισης και Κοινωνικής Αλληλεγγύης, σύμφωνα με το aftodioikisi.gr, αναλαμβάνει την υλοποίηση της πράξης: «Προώθηση στην Απασχόληση Άνεργων ηλικίας 30 έως 45 ετών πτυχιούχων θετικής, τεχνολογικής και οικονομικής κατεύθυνσης, μέσω κατάρτισης στον κλάδο ΤΠΕ»».
Ειδικός στόχος του προγράμματος είναι η αύξηση του ποσοστού των καταρτισθέντων ανέργων που λαμβάνουν πιστοποίηση, με έμφαση σε μακροχρόνια ανέργους, γυναίκες και ανέργους που δεν έχουν ενταχθεί στην τριτοβάθμια εκπαίδευση.
Αντικείμενο της δράσης αποτελεί η παροχή υπηρεσιών επαγγελματικής συμβουλευτικής, συνεχιζόμενης επαγγελματικής κατάρτισης (θεωρητική κατάρτιση και πρακτική άσκηση) και πιστοποίησης στον κλάδο των ΤΠΕ σε 2.000 ανέργους εγγεγραμμένους στον ΟΑΕΔ (oaed.gr), ηλικίας 30-45 ετών, πτυχιούχους ΑΕΙ (Πανεπιστήμια και ΤΕΙ) θετικής, τεχνολογικής και οικονομικής κατεύθυνσης (εκτός πληροφορικής).
Η δράση θα υλοποιηθεί με το σύστημα επιταγής κατάρτισης (training voucher) και περιλαμβάνει: 1. παροχή υπηρεσιών επαγγελματικής συμβουλευτικής (δύο συνεδρίες), 2. παροχή υπηρεσιών συνεχιζόμενης επαγγελματικής θεωρητικής κατάρτισης διάρκειας τετρακοσίων (400) ωρών σε ειδικότητα του κλάδου Τεχνολογιών, Πληροφορικής και Επικοινωνιών, 3. πιστοποίηση των γνώσεων και δεξιοτήτων που θα αποκτηθούν στο πλαίσιο του προγράμματος κατάρτισης, και 4. πρακτική άσκηση- on the job training- συνολικής διάρκειας διακοσίων (200) ωρών.
Η δράση θα πραγματοποιηθεί σε όλες τις Περιφέρειες της χώρας και το φυσικό αντικείμενό της θα πρέπει να έχει ολοκληρωθεί έως τις 31/12/2020 και το οικονομικό μέχρι τις 31 Δεκεμβρίου 2021.
Περιλαμβάνει το επίδομα θεωρητικής κατάρτισης το οποίο ανέρχεται σε: 2.000,00 Ευρώ (400 ώρες*5,00 ευρώ/ώρα) και το επίδομα πρακτικής άσκησης το οποίο ανέρχεται σε: 800,00 Ευρώ (200 ώρες*4,00 ευρώ/ώρα). Τα ποσά αυτά έχουν οριστεί σύμφωνα με τις Γενικές Κατευθυντήριες Γραμμές.
Το ποσό αυτό θα ανέλθει στα 3.190,00 ευρώ, στην περίπτωση μετατροπής της πρακτικής άσκησης του καταρτιζόμενου, σε σύμβαση εξαρτημένης εργασίας πλήρους απασχόλησης, της οποίας η διάρκεια δεν θα είναι μικρότερη των έξι (6) μηνών, δεδομένου ότι στην περίπτωση αυτή, ο πάροχος κατάρτισης, θα έχει παράσχει επιπρόσθετες και αποτελεσματικότερες υπηρεσίες υποστήριξης και επαγγελματικής συμβουλευτικής, οι οποίες εν τέλει οδήγησαν με επιτυχία στην υπογραφή σύμβασης εργασίας του καταρτιζομένου.
Ωφελούμενοι (ομάδα στόχος): άνεργοι, εγγεγραμμένοι στο Μητρώο ανέργων του Ο.Α.Ε.Δ. πτυχιούχοι ΑΕΙ (Πανεπιστήμια και ΤΕΙ) σε κλάδους θετικής, τεχνολογικής και οικονομικής κατεύθυνσης (εκτός πληροφορικής-βλ. παράρτημα ΙΙΙ), ηλικίας από 30 ετών μέχρι 45 ετών (να διανύουν το 30ο και να μην έχουν συμπληρώσει το 45ο έτος τόσο κατά την επιλογή, όσο και κατά την έναρξη συμμετοχής τους στην πράξη). Οι άνεργοι που θα επιλεγούν, σύμφωνα με τα κριτήρια και τις διαδικασίες που τίθενται στην παρούσα, θα εγγραφούν στο Μητρώο Ωφελουμένων σύμφωνα με τους όρους και τις προϋποθέσεις της παρούσας πρόσκλησης.
Στην ηλεκτρονική διεύθυνση http://www.voucher.gov.gr, θα γίνει η διαχείριση όλων των ενεργειών για την υλοποίηση της δράσης (όπως υποβολή αιτήσεων συμμετοχής από ενδιαφερόμενους παρόχους κατάρτισης, παρακολούθηση της υλοποίησής της από την ΕΔ ΕΣΠΑ ΑπΚΟ Υποδιεύθυνση ΙΙ –Εφαρμογής Δράσεων Ενεργητικών Πολιτικών Απασχόλησης), καθώς και η ενημέρωση των ωφελούμενων και των παρόχων για την παρούσα πρόσκληση και τη δράση».
Tags:OAED.GRWWW.OAED.GRΕΡΓΑΣΙΑΟΑΕΔΟΑΕΔ 2019ΟΑΕΔ ΠΡΟΓΡΑΜΜΑ
Συντάξεις αναδρομικά : Το µέλλον του ΕΦΚΑ
Nelson Oliveira: Ο μεγάλος στόχος της ΑΕΚ